stanford-oval/wikipedia huggingface dataset:
ניהול מידע אישי
הערות שוליים

↑  Bergman, O., Beyth-Marom, R., & Nachmias, R., The user-subjective approach to personal information management systems., Journal of the American Society for Information Science and Technology
↑  Barreau, D, Context as a Factor in Personal Information Management systems, Journal of the American Society for Information Science
↑  Salomon, G., Technology and education in the age of information., Zmora-Bitan, Israel:Haifa University Press.
1 2 3 4  הרדוף ונחמיאס, Personal information management and learning, International Journal of Technology Enhanced Learning, 6 3, 2011, עמ' 570-582 doi: http://dx.doi.org/10.1504/IJTEL.2011.045453
↑  Robinson, S. P., Personal information management strategies in higher education, Bobcatsss, Parma, Italy
1 2  Whittaker, S., Personal information management: from information consumption to curation., Annual Review of Information Science and Technology
↑  Malone, T. W., How do People Organize their Desks? Implications for the Design of Office Information Systems., ACM Trans. on Office Information Systems
↑  Bergman, O., Whittaker, S. , Sanderson, M., Nachmias, R., & Reamamoorthy A., The Effect of Folder Structure on Personal File Navigation., Journal of the American Society for Information Science and Technology
↑  Sara Robinson and Frances Johnson, The process and affective environment of students’ personal information management, Enhancing Learning in the Social Sciences
↑  Kuhlthau, C, A principle of uncertainty for information seeking., Journal of Documentation
↑  Anderson, T.D, Uncertainty in action: observing information seeking within the creative processes of scholarly research, Information Research
סולפוריל

מבנה קבוצת הסולפוריל
בכימיה אי-אורגנית, קבוצת הסולפוריל היא קבוצה פונקציונלית המורכבת מאטום גופרית הקשור קוולנטית לשני אטומי חמצן (2X2S(=O) ). סולפוריל נמצא בתרכובות כמו סולפוריל כלוריד SO2Cl2 וסולפוריל פלואוריד SO2F2.
בכימיה אורגנית, קבוצה זו נמצאת בסולפונים (R'2RSO) ובהלידים סולפונילים (RSO2X), שם הוא נקרא קבוצת הסולפוניל.
הערות שוליים

↑  15 - Sulfur, Oxford: Butterworth-Heinemann, 1997-01-01, עמ' 645–746, ISBN 978-0-7506-3365-9
↑  Claus Jacob, A scent of therapy: pharmacological implications of natural products containing redox-active sulfur atoms, Natural Product Reports 23, 2006-12, עמ' 851–863 doi: 10.1039/b609523m (באנגלית)
↑  Oleksandr S. Liashuk, Vladyslav A. Andriashvili, Andriy O. Tolmachev, Oleksandr O. Grygorenko, Chemoselective Reactions of Functionalized Sulfonyl Halides, Chemical Record (New York, N.Y.) 24, 2024-02, עמ' e202300256 doi: 10.1002/tcr.202300256 (באנגלית)
סארי (מחוז)

סארי (באנגלית: Surrey) הוא מחוז בדרום-מזרח אנגליה.
סביב לו מצויים מחוזות: לונדון רבתי (צפון מזרח), ברקשייר (צפון מערב), קנט (מזרח), סאסקס מערב (דרום מערב) והמפשייר (מערב), סאסקס מזרח (דרום מזרח). עיר הבירה של המחוז היא גילדפורד. סארי הוא המחוז השלישי בגודלו בדרום-מזרח אנגליה. גבולותיו של המחוז כמעט ולא השתנו מאז שנת 1965, הוא נחשב למחוז עשיר יחסית.
המחוז מחולק ל-11 נפות: ספלת'ורן, ראנימיד, סארי הית', ווקינג, אלמברידג', גילדפורד, ווייברלי, מול וואלי, אפסום ואיוול, רייגייט ובאנסטד, טאנברידג'.
מבחינה תחבורתית, למחוז יש שירות רכבות מהיר לבירה לונדון, ובסמוך לו שוכנים נמלי תעופה כגון נמל התעופה לונדון הית'רו ונמל התעופה לונדון גטוויק.
היסטוריה

במאות ה-5 וה-6 האזור נשלט על ידי הסקסונים. במאה ה-7 סביבת סארי הייתה נתונה למחלוקת בין ממלכת מרסיה, ממלכת וסקס וממלכת קנט. בשנת 825 התקבעה שליטתה של וסקס בסביבה זו. בשנת 851 הותקפה סארי (כמו כל אנגליה) על ידי ויקינגים דנים. ההתקפה הדנית מנתה 350 ספינות שנשאו מעל 15,000 לוחמים. כוחותיו של אתלוולף מלך וסקס ניצחו את הוויקינגים והביאו את הפלישה לסיומה.
תחת בית טיודור נבנו ארמונות מלכותיים מפוארים בצפון מזרח סארי בסמוך ללונדון. תעשיית הבד המפותחת של סארי פחתה במאה ה-16 והתמוטטה במאה ה-17. בתקופה זו פרחו גם התנועות הפוליטיות באזור אשר פעלו לשיקום הארץ לאחר מלחמת האזרחים האנגלית. גדילתה של לונדון במהלך המאה ה-19 צמצמה מאוד את שטח סארי, עד שגבולותיו הנוכחיים הוגדרו מחדש בשנת 1965. במחצית השנייה של המאה ה-19 נפתח במחוז בית קברות, מערכת רכבות, מסגד ראשון ומערכת חשמל ציבורית.
פוליטיקה וממשל

במועצת המחוז פועלים כ-80 נציגים. המפלגה הגדולה ביותר היא המפלגה השמרנית אשר מונה מטעמה כ-58 נציגים. להמפלגה הליברל-דמוקרטית יש כ-9 נציגים, ולמפלגת הלייבור יש נציג אחד.
כלכלה

לסארי התמ"ג הגבוה ביותר לנפש בכל אנגליה. במחוז יש אחוז גבוה של עובדים בפיננסים. חברות נוספות שמעסיקות עובדים במחוז הן יוניליוור, פרוקטר אנד גמבל, קולגייט-פלמוליב, נסטלה, סאנופי, קימברלי קלארק ופייזר. במחוז נמצאת אוניברסיטת סארי.
בתרבות

בספרי הארי פוטר, דודיו של הארי (משפחת דרסלי) גרים בסארי (בווינינג תחתית) ומגדלים אותו עד גיל אחת עשרה ובחופשות הקיץ.
נשים בחברה הנבטית

דיוקנה של הגרו א' אשת המלך עבדת ב' על מטבע משנת 14/15 לפנה"ס [מאוסף סילבר, ירושלים]
הנשים בחברה הנבטית זכו ליחס שווה לגברים במובנים רבים: הן היו בעלות אדמה, עסקו במסחר, היו בעלות קניין ואף זכו להיות מלכות ומנהיגות בעלות השפעה. וזאת בניגוד למקובל בתרבויות רבות בתקופה.
הממלכה הנבטית החלה להתבסס כבר במאה ה-3 לפנה"ס כפי שעולה ממטבעות מאותה תקופה. בשנת 106 לספירה היא סופחה לאימפריה הרומית ונטמעה בתוכה עד להיעלמותה המוחלטת. תחומי הממלכה נעו בין סוריה למצרים וכללו גם את ארץ ישראל.
מעמד המלכה

ניתן ללמוד על מעמד המלכות מתוך כתובות חקוקות וממטבעות שטבעו המלכים לאורך השנים. על רבים מהמטבעות מופיע דיוקן המלכה עם או בלי ציון שמה ותוארה. הנבטים החלו לטבוע מטבעות כבר במאה ה-3 לפנה"ס, דמותה של מלכה נבטית החל להופיע על מטבעות במהלך שלטונו של המלך עבדת ב' (9-30 לפנה"ס). בתחילה הופיעה דמותה של מלכה ללא ציון שמה, כשהיא מתוארת מאחורי דיוקן המלך. בשנתו ה-10 של עבדת בשלטון מופיעה לראשונה דמות מלכה כשהיא מתוארת לבד על גב המטבע. מלכה זו שונה בהופעתה מזו שהופיעה ללא שם לצד המלך עד לשנה זו. מדובר במלכה חדשה אשר לראשונה מצוין שמה ליד דמותה, וזאת לרגל אירוע חשוב בחיי המלך. שם המלכה הוא 'הגרו' והופעתה המיוחדת היא כמסתבר לרגל נישואיה למלך כאשה שנייה. תיאור המלכה הגרו בתוספת שמה צוין גם בשנים 11, 15 ו-16 לשלטון עבדת השני. בשנת 15 למלך (15/16 לפנה"ס) לצד דיוקנה מופיעה הכתובת "ברכת דושרא", משמע בברכתו של האל הנבטי הראשי. ציון כזה מצביע על אירוע מבורך בחיי המלכה, ייתכן והולדת בן. המלכה המופיעה לצד עבדת השני במטבעותיו משנים קודמות נותרה אנונימית וכך היא ממשיכה להופיע על המטבעות ללא שמה. משמע שמעמדה של הגרו היה גבוה מזה של האישה הראשונה בזכות יכולתה להוליד בנים. בתקופת המלך הבא, חרתת ד' (8/9 לפנה"ס - 40 לספירה) מופיעה מלכה ולצדה הכתובת "חלדו מלכת נבטו". חלדו תוארה על המטבעות עד לשנתו ה-24 של חרתת בשלטון, לאחר שנתיים תוארה מלכה חדשה עם הכיתוב: "שקילת מלכת נבטו". בימיו של מלכו השני (70-40 לספירה) בנו של חרתת, שוב מצוינת שקילת והכתובת המלווה אותה מצביעה על היותה אחותו של המלך. מכתובת מימי חרתת הרביעי עולה כי שקילת השנייה הייתה אכן אחותו הביולוגית של המלך. בנו של מלכו, המלך רבאל השני (106-70 לספירה),שלט בששת שנותיו הראשונות לצד אימו המלכה שקילת, זאת כיוון שהיה נער צעיר. הכתובת סביב דיוקנה היא "שקילת אמה מלכת נבטו". רעיית המלך הופיעה למן שנת שלטונו ה-11 (81/80 לספירה) ושמה גמלת. היא נזכרת על מטבעותיו עד לשנתו ה-21 בשלטון, הכיתוב לצדה על המטבעות הוא "גמלת אחתה מלכת נבטו", עדות זו נוספת לקודמתה על נישואי אחים ביולוגים בממלכה הנבטית. גמלת נזכרת גם בכתובת מפטרה כאחותו הביולוגית של רבאל ב'. רעיה נוספת של המלך הייתה הגרו ב' אף היא אחות ביולוגית של המלך.
מתיאורי המלכות על המטבעות ומהתכשיטים שנמצאו באתרים נבטים עולה עושרן של בנות המעמד הגבוה בחברה.
נשים בדת

לנשים הייתה הזכות ללכת למקדש כמו גברים, והן נכחו במרבית מטקסי הפולחן הנבטי שהתקיימו במקדש.
נשים בדת > צלמיות נבטיות

הצלמיות שמשו לפולחן ונמצאו בבתים פרטיים, בבתי המקדש ובקברים. צלמיות רבות של נשים נמצאו מן התקופה הנבטית, והן עולות במספרן על אלו של גברים או של בעלי החיים. צלמית שכיחה במיוחד מציגה דמות אישה עירומה, בעלת צמידים ברגליים וענק על הצוואר, ככל הנראה זוהי אלה נבטית.
נשים בדת > ריטואלים דתיים

עדות מרכזית לעבודת נשים במקדש לצד מנהיגי דת גברים היא ממצא ארכאולוגי של צלמית של מוזיקאים: 2 נשים וגבר אחד, שלושתם מנגנים בכלי נגינה. יחד עם עדויותיו הכתובות של הגאוגרף היווני סטראבון המתאר את הסעודות הגדולות בהן ערכו את הטקסים המוזיקליים, למדים כי הנשים הנבטיות נטלו חלק בטקסים דתיים ואף מילאו תפקיד מרכזי.
זכויות משפט וקניין

כתובות שונות מהתקופה הנבטית המאוחרת, שנמצאו על קברים, וממצאים שנמצאו בתוכם, מצביעים על זכותן של נשים בבעלת על אחוזות קבר, וכן על הזכות לרשת קניין ולהיות בעלות שליטה והתנהלות בלעדית על רכוש.
בקבר בכורנוב - ממשית שבנגב, נחשפו עגילים שניתנו לנערה בגיל ההתבגרות ועגילים שניתנו לאישה כחלק מהנדוניה שלה. בקבר בפטרה נחשפה גופת אישה עונדת צמיד רגל, צמיד יד ושרשרת חרוזים מצביעים על רכוש עדיי הנשים הנבטיות.
באחת ממערות מדבר יהודה נחשף חוזה בין בעל ואישה המצביע שבבעלות האישה היו 150 חתיכות כסף אותן הלוותה לבעלה. זוהי דוגמה להיות האישה בעלת רכוש משלה בלי קשר לבעלה.
הערות שוליים

↑  Mahdi Alzoubi, "Woman in The Nabatean Society", Mediterranean Arhaeology and Archaeometry Vol. 13, July 2006) p.155)
↑  Rachel Barkay, The Earliest Nabataean Coins, Numismatic Chronicle 171, 2011, עמ' 67-73 pp.
↑  Rachel barkay, The Nabataean Queens as Reflected on Coins, Israel Numismatic Journal 19, 2016, pp. 13-32.
↑  Rachel Barkay, Coinage of the Nabataeans, QEDEM 58, 2019, pp. 26-28.
↑   Corpus Inscriptionum Semiticarum volume 2, Académie des Inscriptions et belles lettres, Paris 1889, no. 354.
↑  G. Dalman, Neue Petra-Forschungen, Lepzig, 1912, עמ' p. 103
↑  Rachel barkay, The Nabataean Queens as Reflected on Coins, Israel Numismatic Journal 19, 2016, pp. 13-32.
↑  Mahdi Alzoubi, "Woman in The Nabatean Society", Mediterranean Arhaeology and Archaeometry Vol. 13 (July 2006)) p. 155.
↑  Lamia Salem El-Khouri, "The Nabataean Terracotta Figurines", Mannheim University, Germany, March 2001 p. 106-108
↑  יוסף פטריך, "איסור פסל ותמונה בקרב הנבטים­­–הסגידה לאלילי-מצבה", קתדרה - לתולדות ארץ-ישראל ויישובה,, (ירושלים 1982 ) עמ' .90
↑  Mahdi Alzoubi, "Woman in The Nabatean Society", p. 156
↑  Lamia Salem El-Khouri, "The Nabataean Terracotta Figurines", Mannheim University, Germany, (March 2001) p.35
↑  Mahdi Alzoubi, "Woman in The Nabatean Society", Mediterranean Arhaeology and Archaeometry Vol. 13 (July 2006)) p. 158-159
↑  אברהם נגב, "תולדות הנבטים וממלכתם: אדוני המדבר" (תל אביב:כתר 1983) עמ' 124.
↑  Eyad Almasri,"Nabataean Jewellery and Accessories", Hashemite University, (2012) p.160.
↑  Mahdi Abdelaziz,"Notes on the Nabataean Legal System" Dirasat, Human and Social Sciences, Volume 32, No. 1, (2005), p. 196
נעמית

| נעמית |
| --- | --- |

מיון מדעי
ממלכה:: בעלי חיים
מערכה:: רכיכות
מחלקה:: צדפות
סדרה:: Arcoida
משפחה:: Glycymerididae
סוג:: נעמית
שם מדעי
 Glycymeris ‏קוסטה, 1778
נַעֲמִית (שם מדעי: Glycymeris) היא סוג של צדפת מים מלוחים. צדפות ריקות מסוג זה, ובפרט נעמית מצויה, הן הצדפות הנפוצות ביותר בחופי ישראל לאורך הים התיכון. עם זאת, הסוג כנראה כמעט ונכחד מאזורינו והעדות האחרונה של נעמית מצויה תועדה בשנת 1969 ומספר מועט מאוד של נעמיות חומת-כתם נמצאו מצפון לחיפה.
האטימולוגיה

השם המדעי של הסוג מגיע מהמילה היוונית העתיקה glykymaris (אולי מ-Glykys - "מתוק" ו-Meris - "חלק"), מילה אשר נרשמה רק פעם אחת בספרות יוונית. שמות המינים בעברית נקבעו ב-2003 על ידי האקדמיה העברית ללשון ופורסמו במילון בעלי חיים: רכיכות (תשס"ד).
תפוצה היסטורית

צדפות אלו נפוצות מאוד במאובנים, מן הקרטיקון (לפני 112.6 מיליון שנה) וניתן למצוא בכל רחבי העולם. בסוג כ-100 מינים שנכחדו.
בישראל נמצאו מצבורי נעמית מצויה למרגלות הרי יהודה, עדות שמצביעה על קיומם במזרח הים-התיכון לפחות מהתקופת הפליוקן אך המצבורים הגדולים ביותר נמצאו מההולוקן לפני 5000-5500 שנה. אוכלוסיית הנעמית החלה להצטמצם לפני כ-2000 שנה וכמעט נכחדה לגמרי לפני כ-1000 שנה, כנראה כתוצאה משינויים סביבתיים. סימוכים לכך ניתן למצוא גם בעדויות ארכאולוגיות מאתרים כגון תל לכיש, שם תארוך פחמן קבע את גילם לכ-3100 שנים, כלומר הקשוות נאספו כ-1000-1600 שנה לאחר מותם. סימוכים נוספים הם השחיקה של הצדפה, בכ-44% מהקַשׂוות שנמצאות על החוף הקודקוד (Umbo) נשחק לגמרי ונוצר במקומו חור. תהליך שחיקה זה אורך זמן רב ועדות לכך שהצדפים נשטפו לחוף לפני לפחות כ-2000 שנה. כיום הנעמית כמעט נכחדה לגמרי מחופי ישראל. נעמית חומת-כתם (Glycymeris pilosa) עדיין חיה במספרים נמוכים מאוד במדף החול מצפון לחיפה. נעמית מצויה ייתכן ונכחדה כליל, עדות אחרונה לצדפה חיה דווח ב-1969 מחיפה.
תיאור

הקונכייה (קַשְׂוָה) קמורה בשני צדדיה, מעט ארוכה יותר מרחבה. גודלן בינוני עד גדול. הרצועה החיצונית חסרת פסי רוחב.
ביולוגיה

המינים בסוג אוהבי שמש, חיים על מדפי החול בעומק רדוד עד בינוני. ניתן למצאם רק במים מלוחים, אינם מסוגלים להתקיים במים מתוקים או מליחים (מליחות קטנה ממי ים). הצדפה נוהגת להתחפר בחול ולכן מעדיפה חול נקי ויציב בעל גרגירים אחידים. בשעת הצורך הנעמית מסוגלת לנוע דרך החול בצורה איטית אשר מתבצעת לרוב בלילה. הם ניזונים אופורטוניסטים מפלנקטון כגון דינופלגלטים. הטפיל העיקרי של הנעמית הם ספוגים מתחפרים מהמשפחה Clionaidae.
מינים נבחרים

נַעֲמִית נָאָה Glycymeris glycymeris
נַעֲמִית מְצוּיָה Glycymeris nummaria (שמות נרדפים: G. violascens, G. insurbica)
נַעֲמִית חוּמַת-כֶּתֶם Glycymeris pilosa
נַעֲמִית גְּדוֹלָה Glycymeris bimaculata
נַעֲמִית עֲרָב Glycymeris arabica
נַעֲמִית חוּמָה Glycymeris livida
מינים שהיו בעבר שייכים לסוג:
נַעֲמִית מַסְרְקִית Tucetona audouini (שם נרדף G.pentunculus)
רשימת מינים מלאה יותר כוללים:
גלריה

מאובנים של Glycymeris glycymeris במוזיאון GAMPS
Glycymeris glycymeris - Meermandel
Glycymeris glycymeris - גליסיה
Glycymeris modesta - Pakiri, ניו זילנד
הערות שוליים

↑  מילון בעלי חיים: רכיכות (תשס"ד), 2003, באתר האקדמיה ללשון העברית
1 2  Sivan et.al., 2006, The Glycymeris query along the coast and shallow shelf of Israel, southeast Mediterranean. Palaeogeography, Palaeoclimatology, Palaeoecology 233 (2006) 134–148
↑  Paleobiology מסד הנתונים
↑  Sepkoski, ג ' ק Sepkoski המקוונת של סוג הנתונים
↑  Biolib
נקאי

| נקאי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: שפתוניים
סוג:: נקאי
שם מדעי
 Labroides ‏בליקר, 1851

נַקַּאי (שם מדעי: Labroides) הוא סוג של דג ממשפחת השפתוניים, שכולל מספר מינים שחיים באוקיינוס ההודי ובאוקיינוס השקט. מינים אלה הם בין דגי הנקאי המוכרים והמובהקים ביותר. הנקאים הם שוכני שוניות אלמוגים, וידועים בכך שהם חיים במעין תחנות ניקיון משלהם, אליהם מגיעים דגים וחיות ים אחרות על מנת לעבור ניקוי מטפילים. הנקאי אוכל את העור המת והטפילים שעל הדג, ושאריות מזון מתוך הפה שלו. לנקאי מגיעים גם דגים טורפים כגון כרישים וברקודות.
נקאות התפתחה מספר פעמים באופן בלתי תלוי בסביבות מימיות שונות ברחבי העולם (בכך היא מהווה דוגמה לאבולוציה מתכנסת). עם זאת למעט סוג זה, שאר הדגים הנקאים אינם "בלעדיים".
תיאור שירותי הניקוי

השיטה עובדת כך: דג נקאי או צמד נקאים פותחים "תחנת ניקוי" במיקום קבוע. הם עשויים לאותת באמצעות מחוות גופניות ("ריקוד" שכולל תנועות ראש וזנב אופייניות) או בשינוי צבעיהם שהם מוכנים לקבל לקוחות. כשהלקוחות מגיעים, הם מחכים לתורם לקבל טיפול. הלקוחות אינם פאסיביים לפני הטיפול ובמהלכו. לפניו הם עשויים לאותת לנקאי על רצונם בטיפול באמצעות תנועות או שינוי צבע. כשמגיע תורם הם ניגשים לתחנת הניקוי ומותחים את סנפיריהם כדי להקל על דגי הנקאי להגיע לכל אזור בגופם. חלק מהדגים פותחים את פיהם ואת מכסי הזימים שלהם כדי לאפשר לנקאים, שלרוב קטנים מהם בהרבה, להיכנס ולצאת. נקאים יכולים לסמן באמצעות נגיחה קלה ללקוחות לפרוש סנפיר או לפתוח את מכסה הזימים לבדיקה. לקוחות משנים את צבעיהם לקראת הניקוי או במהלכו (זו אחת הסיבות שצלמים אוהבים לצלם אינטראקציות ניקוי – צבעי הדגים לרוב עזים ומרשימים במיוחד). שינוי הצבע מסמן לנקאי את הרצון בטיפול ומקל על מלאכתו (הדגשת הצבעים מבליטה את הטפילים על הגוף) ועשוי גם לשקף שינוי רגשי למצב נינוח יותר.
לעיתים נקאים מחכים ללקוחות בחוסר תעסוקה, אך יש תחנות ניקוי בהן אף פעם לא חסרה עבודה. מחקר על שונית המחסום הגדולה מצא שדג נקאי שפתוני משרת בממוצע 2,297 לקוחות ביום. עוד הראה המחקר שדגים מסוימים מבקרים נקאי מסוים בממוצע 144 פעמים ביום – רמז לכך שניקוי אינו הדבר היחיד שדגים מקבלים מהטיפול. במחקר אחר שנערך בשונית המחסום הגדולה נמצא שנקאי מסיר בממוצע מלקוח 1,218 טפילים ביום.
הטיפול עצמו כולל הסרת טפילים, עור מת (כולל טיפול בגלדי פצעים) ואצות מגופו של הלקוח וכן "צחצוח שיניים" (ניקוי שאריות מזון המצטברות ביניהן), עיסוי ("גירוי מישושי" בלשון המדעית) – והפגת מתחים (הפחתת רמות הסטרס). הלקוח זוכה בטיפול ספא בריא, מפנק ומרגיע – והנקאי זוכה במזון.
תיאור שירותי הניקוי > הפגת מתחים

הראיות להיותן של תחנות ניקוי גורם מפיג מתחים כוללות ניסויים ותצפיות רבים. לקוחות טורפים נוהגים בתוקפנות פחותה בהרבה באזור תחנות הניקוי, גם כלפי דגים שאינם נקאים, דבר שהופך את תחנות הניקוי לסוג של "גן עדן בטוח". גם לעיסוי עצמו הנכלל בניקוי יש אפקט מרגיע על התנהגות הדגים. מחקר הראו שדגים שנגרם להם סטרס מכוון (המתבטא גם ברמת קורטיזול גבוהה בדם) ביקשו לאחר מכן הרבה יותר את קרבתו וטיפולו של "דג נקאי" (למעשה הייתה זו בובה נעה בצורת דג נקאי) והתחככו בהם שוב ושוב. למרות שהאינטראקציה עם בובת הנקאי הייתה רחוקה מלהיות "הדבר האמיתי" – היה די בה כדי להפחית רמת הסטרס של הדגים (ואת רמת הקורטיזול בדמם). ניסוי זה ואחרים מחזקים את ההשערה שדגים מבקרים בתחנות ניקוי גם כדי להקל מתח וכי זה מרגיע ומהנה עבורם.
יכולות קוגניטיביות

בניסויים שבחנו למידה וכישורים קוגניטיביים, הוכיחו נקאים יכולות מפתיעות, גבוהות לעיתים אפילו משל פרימטים. במסגרת ניסוי שערך צוות של עשרה מדענים מגרמניה, שווייץ וארצות הברית, הניחו לפני כל "נבחן" (מלבד נקאים בחנו בניסוי גם קופי קפוצ'ין, אורנגאוטנים ושימפנזים) שתי מגשיות עם מזון – כחולה ואדומה. אם הנבחן החל לאכול מהצלחת הכחולה – הצלחת האדומה הורחקה. אם הנבחן החל לאכול מהאדומה – שתיהן נשארו במקומן. הנקאים למדו לאכול מהצלחת האדומה תחילה במהירות הרבה ביותר. בשלב השני, שינו החוקרים את "כללי המשחק", כך שדווקא אכילה מהצלחת האדומה תחילה תביא להרחקת הצלחת הכחולה. רק הנקאים וקופי הקפוצ'ין הצליחו להסתגל ולהבין את היפוך החוקים ב-100 הניסיונות הראשונים. עם זאת, דגי נקאי צעירים השיגו תוצאות גרועות בהרבה מדגי נקאי בוגרים, רמז לכך שמדובר ביכולת מנטלית נרכשת. אחד מעורכי המחקר, רדואן בשארי, אף ערך את הניסוי על בתו בת ה-4 עם סוכריות M&M שהוצבו על הצלוחיות. גם היא, כמו השימפנזים, לא הצליחה להבין את היפוך כללי המשחק ב-100 הניסיונות הראשונים. אחת הסיבות להצטיינות הנקאים במשימה היא התאמתה למשימות המנטליות שנקאים נדרשים להן בטבע: תיעדוף לקוחות.
מסתבר שנקאים מסוגלים להבדיל בין לקוחות קבועים שחיים בשונית ובין לקוחות מזדמנים שרק חולפים בה – ומעדיפים לנקות תחילה את הלקוחות הלא מוכרים, שעלולים להמשיך ולהתנקות בתחנה אחרת. הם גם יעדיפו לקוחות מוכרים שלא הגיעו הרבה זמן לניקוי (ולכן מבטיחים יותר מזון) על פני לקוחות שקיבלו טיפול לאחרונה. יכולתם של דגי נקאי לזכור טיפולים קודמים היא דוגמה לזיכרון אירועי בקרב דגים. הם גם מתאימים את איכות וזהירות הניקוי למסוכנות הלקוחות (דגים טורפים, למרות שלא תועדו טורפים נקאי מעולם, זוכים ליחס מועדף וליותר עיסוי), למספר הלקוחות שממתינים וצופים בניקוי (לתחנות ניקיון יש מוניטין), ולעומס העבודה.
מחקר שפורסם ב-2019 מצא שדגי נקאי שפתוניים מסוגלים לזהות את עצמם במראה, יכולת שנחשבת כמעידה על מודעות עצמית, וזוהתה עד כה רק בקרב מינים מעטים של יונקים ועופות שנחשבים כאינטליגנטיים במיוחד.
מינים

הסוג נקאי שפתוני מכיל 5 מינים.
Labroides bicolor
נקאי אילתי (Labroides dimidiatus)
Labroides pectoralis
Labroides phthirophagus
Labroides rubrolabiatus
הערות שוליים

↑  Alexandra S. Grutter, Cleaner fish, Current Biology 20, 2010-7, עמ' R547–R549 doi: 10.1016/j.cub.2010.04.013
↑  A Grutter, Parasite removal rates by the cleaner wrasse Labroides dimidiatus, Marine Ecology Progress Series 130, 1996, עמ' 61–70 doi: 10.3354/meps130061
↑  As Grutter, Relationship between cleaning rates and ectoparasite loads in coral reef fishes, Marine Ecology Progress Series 118, 1995, עמ' 51–58 doi: 10.3354/meps118051
↑  Karen L. Cheney, Redouan Bshary, Alexandra S. Grutter, Cleaner fish cause predators to reduce aggression toward bystanders at cleaning stations, Behavioral Ecology 19, 2008, עמ' 1063–1067 doi: 10.1093/beheco/arn067
↑  Marta C. Soares, Rui F. Oliveira, Albert F.H. Ros, Alexandra S. Grutter, Tactile stimulation lowers stress in fish, Nature Communications 2, 2011-09 doi: 10.1038/ncomms1547
↑  Chelsea Whyte, Study: Fish get a fin massage and feel more relaxed, https://www.washingtonpost.com, ‏November 21, 2011
↑  Lucie H. Salwiczek, Laurent Prétôt, Lanila Demarta, Darby Proctor, Adult Cleaner Wrasse Outperform Capuchin Monkeys, Chimpanzees and Orang-utans in a Complex Foraging Task Derived from Cleaner – Client Reef Fish Cooperation, PLoS ONE 7, 2012-11-21, עמ' e49068 doi: 10.1371/journal.pone.0049068
↑  Alison Abbott, Animal behaviour: Inside the cunning, caring and greedy minds of fish, https://www.nature.com, ‏26 May 2015
↑  S. Tebbich, R. Bshary, A. Grutter, Cleaner fish Labroides dimidiatus recognise familiar clients, Animal Cognition 5, 2002-9, עמ' 139–145 doi: 10.1007/s10071-002-0141-z
↑  Jennifer Oates, Andrea Manica, Redouan Bshary, The shadow of the future affects cooperation in a cleaner fish, Current Biology 20, 2010-06, עמ' R472–R473 doi: 10.1016/j.cub.2010.04.022
↑  Lucie H. Salwiczek, Redouan Bshary, Cleaner Wrasses Keep Track of the ‘When’ and ‘What’ in a Foraging Task1: Cleaner Wrasses Keep Track of the ‘When’ and ‘What’ in a Foraging Task, Ethology 117, 2011-11, עמ' 939–948 doi: 10.1111/j.1439-0310.2011.01959.x
↑  Redouan Bshary, Manuela Würth, Cleaner fish Labroides dimidiatus manipulate client reef fish by providing tactile stimulation, Proceedings of the Royal Society of London. Series B: Biological Sciences 268, 2001-07-22, עמ' 1495–1501 doi: 10.1098/rspb.2001.1495
↑  P. McGregor (Ed.), Cooperation in communication networks: Indirect reciprocity in interactions between cleaner fish and client reef fish, Animal Communication Networks, Cambridge: Cambridge University Press, 2005, עמ' pp. 521-539
↑  Redouan Bshary, Fish Cognition and Behavior, Oxford, UK: Wiley-Blackwell, 2011-07-05, עמ' 277–297
↑  Marta C. Soares, Redouan Bshary, Sónia C. Cardoso, Isabelle M. Côté, Does Competition for Clients Increase Service Quality in Cleaning Gobies?, Ethology 114, 2008-6, עמ' 625–632 doi: 10.1111/j.1439-0310.2008.01510.x
↑  Masanori Kohda, Takashi Hotta, Tomohiro Takeyama, Satoshi Awata, Hirokazu Tanaka, Cleaner wrasse pass the mark test. What are the implications for consciousness and self-awareness testing in animals?, dx.doi.org, ‏2018-08-21
| --- | --- |
בקרת זהויות :  NLI: 987007548808505171
ניתוח גורמים מגשש

מודל ניתוח גורמים מגשש
בסטטיסטיקה רב־משתנית, ניתוח גורמים מגשש (באנגלית: exploratory factor analysis, בראשי תיבות EFA) הוא שיטה סטטיסטית המשמשת לחשיפת המבנה החבוי של קבוצת משתנים. ניתוח זה הוא טכניקה השייכת לקטגוריה של ניתוח גורמים, המתמקדת בזיהוי הקשרים החבויים בין משתנים כאשר אין לחוקר השערה "מוקדמת" לגבי גורמים העומדים בבסיס התופעה הנחקרת. מודל הבוחן מבנה ספציפי של גורמים הוא ניתוח גורמים מאשש, שהליך השימוש בו שונה משימוש ב־EFA. שימוש מרכזי ל־EFA הוא חקר תוקף המבנה בעת פיתוח סולם (Scale) המהווה מדד לקונסטרקט או תכונה נמדדת. ה־EFA במקרה זה משמש ככלי לזיהוי תתי קונסטרקטים חבויים העומדים בבסיס סוללת השאלות אשר בוחנות את הקונסטרקט.
EFA מבוסס על מודל גורם משותף. במודל זה, המשתנים באים לידי ביטוי כפונקציה של גורמים משותפים, גורמים ייחודיים ורעש. כל גורם ייחודי משפיע רק על משתנה אחד. גורמים משותפים משפיעים על כמה משתנים, ו"טעינות" הגורמים (Factor loading) הם מדדים להשפעה של הגורמים על המשתנים המקוריים. למטריצה המסכמת את הטעינות ביחס לגורמים השונים נהוג לקרוא מטריצת הגורמים.
ניתוח קדם לניתוח הגורמים

לפני השימוש בניתוח הגורמים על החוקר לוודא כי אכן ניתוח גורמים הוא מודל טוב לאמידת המידע אשר ברשותו. בנוסף על החוקר לגשש אחר מספר הגורמים הראוי למידול המידע.
ניתוח קדם לניתוח הגורמים > התאמת ניתוח גורמים למידע

תנאי מקדים לשימוש בניתוח הגורמים הוא ווידוא כי קיים מתאם לפחות בין חלק מהמשתנים. מבחן סטטיסטי נפוץ להשערה כי כל המתאמים בין כל משתנה לבין כל משתנה אינם שווים ל־ 0 הוא מבחן ברטלט לכַּדּוּרִיּוּת (Bartlett test of sphericity, 1951). אם תוצאת המבחן היא מובהקת, אזי מבחן ברטלט מצביע על כך שמטריצת הקורלציות של המשתנים אינה שווה למטריצת יחידה, ובמקרה זה ניתן לבצע ניתוח גורמים. הנוסחה לחישוב מבחן ברטלט היא כדלהלן:
-{\biggl (}(n-1)-{\biggl (}{\frac {2p-5}{6}}{\biggr )}*\log(\det(R){\biggr )}
כאשר det מסמן דטרמיננטה,  n הוא מספר התצפיות,  p מספר המשתנים, ו־ R היא מטריצת הקורלציות. תחת השערת האפס, ביטוי זה מתפלג  \chi ^{2} עם  {\frac {p^{2}-p}{2}} דרגות חופש.
מבחן נוסף המשמש לבחינת התאמת המידע ל־EFA היא מבחן קייזר מאייר אולקין (Kaiser-Meyer-Olkin) או בקיצור מבחן KMO. מבחן זה מבוסס על חישובי היחס בין מתאמי פירסון בין כל משתנה לכל ומשתנה, לבין חישובי מתאם חלקי בין כל משתנה לכל משתנה, תוך ניכוי השפעתם של שאר המשתנים אשר נבחנים להיכנס לניתוח EFA. נהוג להתייחס לתוצאות KMO הגבוהות מ־0.8 כטובות להפעלת ניתוח EFA. תוצאות נמוכות מ־0.5 במבחן זה מעידות על כך שבין חלק מהמשתנים ישנה התאמה שלילית אשר דורשת התייחסות. היפוך כיווניותם של משתנים אלו, או הסרתם יכולה להיות התייחסות ראויה.
הנוסחה לחישוב מדד ה־KMO הוא כדלהלן:
KMO={\frac {\displaystyle {\underset {j\neq k}{\sum \sum }}r_{jk}^{2}}{\displaystyle {\underset {j\neq k}{\sum \sum }}r_{jk}^{2}+{\underset {j\neq k}{\sum \sum }}p_{jk}^{2}}}
כאשר  p_{jk} מייצג את הקורלציה החלקית בין משתנה j ל־k (הקורלציה ביניהם בהסרת השפעת כל שאר המשתנים על הקורלציה).